Game Gear

Energiankäytöltään ei täysin loppuun mietitty, kannettava Master System. Yllättäen ei voinut tehdä Game Boylle mitään.
Peleistä pelaamisen arvoisia verrattuna pelattuihin on 4/21, pelien yhteisarvosana on 26.
*Arena - Maze of Death: Segan rupuinen isometrinen räiskintä, jossa ravataan ainakin alkuun tyystin piirteettömissä sisätiloissa.
*Ax Battler - A Legend of Golden Axe: Dragon Questmaisilla kyläosioilla varustettu Zelda II -kopio, jonka toimintakohtaukset ovat esikuvaansakin kömpelömpiä ja flegmaattisia. Ei siis mikään liian hyvä peli.
*Chicago Syndicate: X-Pertsin tapaan Eternal Champions -sivupeli, jossa hyviä ideoita ja kamala toteutus. Pointtina on aikarajan puitteissa valloittaa Chicagon alueita rikollisjengeiltä, eli käytännössä kävellä eteenpäin ja välillä taaksepäin hakaten esteettisesti homogeenistä ja pelillisesti homogeenisempää vihollislaumaa turpaan. Ohjaus on kömpelö ja suurella liikelistalla ei ole hirveästi oikeutusta, sillä jostain syystä joka ikinen hyökkäys tekee saman verran vahinkoa. Eri vihollisjengeillä on myös ajan myötä muuttuvat varallisuus- ja henkilökuntatilanteet, mikä ei kyllä näy menossa miltei mitenkään. Kirsikkana kikkareen päällä on jokainen jengipomo vähemmistön edustaja.
*Coca Cola Kid: Manöövereiltään ja liikkuvuudeltaan yllättävän hyvä ja monipuolinen tasoloikka, jonka kenttäsuunnittelu on kuitenkin alkuun välttävää ja myöhemmin huonoa.
*Crystal Warriors: Segan lähes juoneton, hidas ja käyttöliittymältään huono TRPG. Päähenkilö on sentään arabityylinen prinsessa, jolla järkyttävän kokoiset hiukset.
*Defenders of Oasis: Arabialaismytologiateemainen JRPG-SHT Segalta.
*G-LOC - Air Battle: Teknisesti vaikuttava mutta pelattavuudeltaan yllätyksetön ja esteettisesti tylsä ensimmäisen persoonan lentoräiskintä. Ainakin koneen päivitysmekaniikka tarjoaa hieman syvyyttä.
*Ganbare Gorby!: Segan pinnallinen toimintaongelmanratkonta, jossa lähinnä kykitään nappien päällä liukuhihnoilla kulkevan kaman ohjaamiseksi. Neuvostoliiton pääsihteeri -teema onkin itse pelattavuutta mielenkiintoisempi: riippuen varmaan keneltä kysyt, on tämä joko kapitalistista tai kommunistista propagandaa!
*GG Shinobi: Kentiltään aika mitäänsanomaton kengännauhaversio konsoliversioista. Suuret liikelistat on saksittu lähes kokonaan ja ainoaa vaihtelua hyökkäyksiin tarjoavat eri ruutujen lopussa puolella saatavat palettimuunnellut versiot aloitushahmosta. Ei siis kovinkaan good game.
* Lucky Dime Caper Starring Donald Duck, The: Parempi versio Master Systemin vastaavasta pelistä, eli keskinkertainen tasoloikka, jossa ei voi melkoisen retrosti kulkea taaksepäin. Peli on melko pitkä, eikä mitään salasana- tai tallennussysteemiä ole, joten läpipääsy alustan virrankulutuksella tuo myös mielenkiintoista metajännitystä menoon puristipelaajalle.
*Magical Puzzle Popils: Söpö ja omaperäinen mutta tasapaksu toimintapuzzletus, jossa muokataan pelikenttää sen osia hajottamalla. Kenttämuokkain tuo menoon hieman tavallista enemmän sisältöä.
*Panzer Dragoon Mini: Hitsin monotoninen kolmannen persoonan räiskintä, joka muistuttaa enemmän Space Harrieria Cabalmaisella tähtäyssysteemillä kuin itse Panzer Dragoonia.
*Phantasy Star Adventure: JRPG-SHTn sijaan on tällä kertaa kyseessä päämäärätön valikkosurffailuseikkailupeli, eli lievää kehitystä sentään.
*Pop Breaker: Kälyinen ylhäältä kuvattu räiskintä, jossa liutataan ympäri neliskulmaisia kenttiä, ammuskellaan palikoita ja yleensä kuollaan spontaaneihin räjähdyksiin.
*Royal Stone - Hirakareshi Toki no Tobira: Crystal Warriorssin jatko-osa, jossa enemmän juonta mutta sama välttävä pelattavuus. Edeltäjän arabiteema on myös korvattu perinteisemmällä väsähtäneellä fantsueurooppailulla.
*Sonic Labyrinth: Isometrinen roinankeräys, jossa liikutaan joko etenanvauhtia tai poukkoillaan rakettimaisesti ympäriinsä. Syystäkin siis joidenkin lapsuuden traumapeli.
*Sylvan Tale: Mielikuvitukseton Zelda-kopio ärsyttävän hitaalla liikkumisnopeudella.
*Torarete Tamaruka: Uniikki muttei viihdyttävä toimintastrategia, jossa yritetään epätoivoisesti estää rosmoja pöllimästä kamaa kömpelöin ansoin ja vielä turommin esinein.